Cantarie

La cantarie ye ua peinha ígnea de grano fino, médio ó gruosso, cumpuosta eissencialmente por quartzo i feldspatos, tenendo cumo minerales caratelísticos moscobite, biotite i/ó anfíbolas. 

La cumposiçon mineralógica de la cantarie ye definida por associaçones mui bariadas de quartzo, feldspato, micas (biotite i/ó moscobite), anfíbolas (subretodo horneblenda), piroxenas (augite i heiperstena) i oulibina. Alguns desses custituintes puoden nun eisistir an ciertas associaçones mineralógicas, stando-se outros minerales acessórios an porporçones bien mais pequeinhas. Quartzo, feldspatos, micas i anfíbolas son ls minerales dominantes nas peinhas graníticas.

Macroscopicamente, l quartzo ye recoincido cumo mineral anquelor mui quemun na cantarie.


Ls feldspatos (microclina, ortóclase i plagióclases), son ls percipales cundicionantes de l padron cromático de las peinhas silicáticas, dando las queloraçones mei burmeilhas, quelor de rosa i cinza a estas peinhas.

La quelor negra ampregnada na matriç de las peinhas silicatadas, ye dada puls minerales máficos (silicatos fierro-magnesianos) , subretodo anfíbolas (hornblenda) i micas (biotite), chamados tamien de "carbon".

Nas cantaries mais leucocráticos (clarica), lougo cun menos minerales fierro-magnesianos, l quartzo i l feldspato cumpónen l mais de las bezes antre 85% i 95% de la peinha.

La testura de las peinhas silicatadas ye defenida pula granulometrie i hábito de l cristales, sendo la strutura definida pula çtribuiçon desses cristales. Cumposiçon, testura i strutura reperséntan assi parámetros de grande amportáncia para caraterizaçon de la cantarie.

La cantarie ye outelizada cumo peinha pa anfeitar i na custruçon cebil. 


 Lista de peinhas


 Museu de Minerales i Peinhas Heinz Ebert

Catadorie:Peinhas ígneas